ประชาชนทั่วไทย ทำบุญถวายเป็นพระราชกุศล วันเฉลิมพระชนมพรรษา ในหลวง
วันที่ 28 ก.ค. ผู้สื่อข่าวรายงานว่า ประชาชนทั่วไทยพร้อมใจทำบุญตักบาตรพระสงฆ์ ถวายเป็นพระราชกุศล  ในหลวง รัชกาลที่ 10 เนื่องในวันเฉลิมพระชนมพรรษา โดยที่อนุสาวรีย์ท้าวสุรนารี ตำบลในเมือง อำเภอเมือง จังหวัดนครราชสีมา นายวิเชียร จันทรโณทัย ผู้ว่าราชการจังหวัดนครราชสีมา พร้อมด้วยหัวหน้าส่วนราชการระดับสูง ข้าราชการกระทรวงยุติธรรม ข้าราชการพลเรือน ทหาร ตำรวจ รัฐวิสาหกิจ องค์กรปกครองส่วนท้องถิ่น ภาครัฐ ภาคเอกชน พี่น้องประชาชน กว่า 1, 000 คน แต่งกายด้วยชุดสีเหลือง นุ่งผ้าไทยใส่ผ้าซิ่น จัดกิจกรรมทำบุญตักบาตรข้าวสารอาหารแห้งพระสงฆ์ จำนวน 68 รูป เจริญพระพุทธมนต์ ,จากนั้นได้ประกอบพิธีถวายสัตย์ปฏิญาณฯ ณ หอประชุมเปรมติณสูลานน์ ลงนามถวายพระพรชัยมงคล โดยบริเวณสนามหน้าศาลากลางจังหวัดนครราชสีมา มีกองทหารเกียรติยศ กองพันทหารปืนใหญ่ที่ 3 กรมทหารปืนใหญ่ที่ 3 ค่ายสุรนารี ทำการยิงสลุตจำนวน 21 นัด,ที่มุกดาหาร นายกนก ศรีวิชัยนันท์ นายอำเภอเมืองมุกดาหาร เป็นประธานในพิธีทำบุญตักบาตรพระสงฆ์ จำนวน 9 รูป โดยมีหัวหน้าส่วนราชการต่างๆ ตำรวจ องค์กรปกครองส่วนท้องถิ่น ผู้นำชุมชน ผู้ใหญ่บ้าน นักเรียน นักศึกษา ตลอดจนประชาชนชาวบ้านด่านคำ ร่วมในพิธี ,จากนั้น นายอำเภอเมืองมุกดาหาร ได้ร่วมกับผู้เข้าร่วมกิจกรรม ช่วยกันปลูกต้นไม้ ประกอบด้วย ไม้พะยูง ไม้มะค่า ไม้ประดู่ป่า หางนกยูง เพื่อเพิ่มพื้นที่สีเขียวและทรัพยากรธรรมชาติให้กับทางโรงเรียนบ้านด่านคำ และยังเป็นการเสริมสร้างจิตสำนึกให้เกิดความรัก และตระหนักถึงความสำคัญของทรัพยากรป่าไม้ด้วย,ที่บริเวณอาคารรื่นอรุณ เขตเทศบาลเมืองสุไหงโก-ลก อ.สุไหงโก-ลก จ.นราธิวาส นายปรีชา นวลน้อย นายอำเภอสุไหงโก-ลก ได้นำข้าราชการ และประชาชนทุกหมู่เหล่า จำนวนกว่า 400 คน ประกอบพิธีเจริญพระพุทธมนต์และทำบุญตักบาตรข้าวสารอาหารแห้งแก่พระสงฆ์ จำนวน 40 รูป เพื่อถวายเป็นพระราชกุศลแด่พระบาทสมเด็จพระเจ้าอยู่หัว,โดยพิธีเจริญพระพุทธมนต์และทำบุญตักบาตรในครั้งนี้ ทุกคนต่างตั้งจิตอธิษฐาน จะน้อมนำคำสอนเพื่อนำมาประยุกต์ใช้ในการดำรงชีวิตประจำวัน รวมทั้งจะร่วมกันพัฒนาและร่วมกันแก้ไขปัญหาความไม่สงบที่เกิดขึ้นในพื้นที่ให้คลี่คลายกลับสู่สภาวะปกติ.
ประชาชนทั่วไทย ทำบุญตักบาตรพระสงฆ์ ถวายเป็นพระราชกุศล วันเฉลิมพระชนมพรรษา ในหลวง รัชกาลที่ 10
วันเฉลิมพระชนมพรรษา,ในหลวง ร.10,ถวายเป็นพระราชกุศล,ทำบุญ,ปลูกต้นไม้,ยิงสลุต,ตักบาตร,ข่าวทั่วไป